แน่นหน้าอกค่ะ เป็นมา 3 วันแล้ว อาการจะหนักตอนนอน ใช่กรดไหลย้อนมั้ยคะ มีอาการอยากเรอ อยากผายลมบ้าง บางทีก็รู้สึกเหมือนมีน้ำย่อยที่คอ มีเรื่องเครียดมากๆด้วยค่ะ หรือจะเป็นโควิดคะ เพราะคนที่บ้านใกล้ชิดผู้ติดเชื้อ และคนที่บ้านตอนนี้ไปกักตัวแล้วค่ะ (แต่ยังไม่ได้รับการยืนยันว่าติดนะคะ) แต่ตอนนี้ตัวหนูไม่มีไข้อะไรเลยค่ะ ถ้าเป็นกรดไหลย้อน พอจะมีตัวยาตัวไหนช่วยได้บ้างคะ
สวัสดีค่ะ อาการแน่นหน้าอก หนักมากตอนตอน รู้สึกอยากเรอ เหมือนมีน้ำย่อยที่คอดังกล่าวมานั้น อาจจะเกิดจาก การเป็นกรดไหลย้อน กระเพาะอาหารอักเสบ มีกล้ามเนื้อหรือกระดูกอ่อนที่อกอักเสบหรือตึงตัวจากการใช้งานส่วนการติดเชื้อโควิดนั้น มักจะเป็นอาการทางระบบทางเดินหายใจเป็นหลัก เช่นไอแห้งๆ เจ็บคอ มีไข้ มีน้ำมูกได้จากที่กล่าวมายังนึกถึงเรื่องการติดเชื้อโควิดน้อย คิดถึงกรดไหลย้อนได้มากที่สุด ในเบื้องต้นไม่กินแล้วนอนลงทันที ควรนั่งหัวสูงไว้อย่างน้อย 3 ชั่วโมง รับประทานอาหารให้ตรงเวลา งดการรับประทานอาหารชนิดใดๆที่กระตุ้นให้มีอาการ และสังเกตอาการค่ะ ถ้ายังคงแน่นหน้าอกเยอะ จนรบกวนการนอน การใช้ชีวิต ร่วมกับมีแสบร้อนกลางอกมาก คลื่นไส้ กินได้น้อย จุกที่คอ หรือถ่ายดำ ควรรีบไปพบแพทย์ การใช้ยารักษาคือยาลดกรดควรใช้ภายใต้การดูแลของแพทย์ต่อไป